ROMÂNIA                                                                                                     APROBAT,

CONSILIUL LOCAL AL MUNICIPIULUI TIMIŞOARA                        PRIMAR

DIRECŢIA DE EVIDENŢĂ A PERSOANELOR                         GHEORGHE CIUHANDU

Nr.______________________

R E F E R A T

Privind instituirea taxei speciale pentru procedura desfacerii căsătoriei prin divorţ pe cale administrativă.

             Dispoziţiile art. II din Legea nr.202/2010 privind unele măsuri pentru accelerarea soluţionării proceselor – prin care se modifică şi completează Codul Familiei, - instituie şi reglementează la art.38 indice 1 – 38 indice 4 şi respectiv art.39 teza 2 şi 3 procedura divorţului pe cale administrativă - în situaţia în care soţii sunt de acord cu divorţul şi nu au copii minori, născuţi din căsătorie sau adoptaţi .

            Direcţia de Evidenţă a Persoanelor şi Administrarea Bazelor de Date din subordinea Ministerului Administraţiei şi Internelor a comunicat Radiograma privind  Metodologia de aplicare unitară a dispoziţiilor legale privind divorţul prin acordul soţilor nr. 2212516/17.12.2010 – Anexa B şi Radiograma privind Modificări şi completări la Metodologia de aplicare unitară a dispoziţiilor legale privind divorţul prin acordul soţilor nr. 2212516/17.12.2010 – Anexa A.

           Ca atare  autoritatea locală prin serviciul public comunitar de evidenţă a persoanelor  are în atribuţii primirea cererilor de divorţ pe cale administrativă precum şi întocmirea şi eliberarea certificatelor de divorţ.

Această nouă procedură presupune efectuarea unor cheltuieli suplimentare consistente care cad în sarcina subscrisei direcţii, dintre care menţionăm :

·  înregistrarea cererilor de divorţ pe cale administrativă se face în registre cu

regim special ( acestea implică costuri trebuind tipărite) ;

       iar 

·  certificatele de divorţ ,

·  declaraţiile pe care soţii urmează să le completeze ( de menţinere a cererii de desfacere a căsătoriei sau de renunţare la aceasta )  , 

 toate acestea reprezentând costuri care nu pot fi acoperite decât prin instituirea unei taxe speciale în acest sens .

               Având în vedere prevederile art. 30 din Legea nr.273/2006 privind finanţele publice, modificată şi completată, potrivit cărora,cităm :” Pentru funcţionarea unor servicii publice locale, create în interesul persoanelor fizice şi juridice, consiliile locale, judeţene şi Consiliul General al Municipiului Bucureşti, după caz, aprobă taxe special” – alin.(1) şi respectiv :“Cuantumul taxelor special se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii “. – alin.(2) al aceluiaşi articol .

                Raportat la cele de mai sus şi având în vedere dispoziţiile legale în virtutea cărora autorităţile locale pot stabili taxe speciale aferente serviciului prestat, dar şi necesitatea imperativă decurgând din costurile suplimentare pe care le implică (lăsând la o parte faptul că sunt atribuţii în plus în sarcina aceluiaşi personal, fără posibilitatea angajării unor altor funcţionari ) pentru eliberarea certificatelor de divorţ, 

propunem spre aprobare Consiliului Local al Municipiului Timişoara stabilirea unei taxe în cuantum de 500 lei pentru eliberarea certificatelor de divorţ consecinţă a constatării desfacerii căsătoriei,prin divorţ pe cale administrativă.

         Anexăm prezentului Referat, următoarele : 

· Radiograma privind privind  Metodologia de aplicare unitară a dispoziţiilor legale privind divorţul prin acordul soţilor – Anexa B ;

· Radiograma privind Modificări şi completări la Metodologia de aplicare unitară a dispoziţiilor legale privind divorţul prin acordul soţilor nr. 2212516/2010 – Anexa A.

